title: Asosiy qism - 3 (79) 2021 pedagogik mahorat
text: |
  3 (79) 2021 pedagogik mahorat Pdf ko'rish
  |
  bet | 226/344 | Sana | 07.12.2023 | Hajmi | 3,37 Mb. | | #113345 |
  Bog'liq Pedagogik mahorat 3-son 2021 yilAsosiy qism. Yaqin oʻtmishda ingliz tilini oʻqitishda asosan grammatikaga e’tibor berilardi. Oʻqish va
  matnlar tarjimasiga, ba’zan esa bir xillikni biroz boʻlsada jonlashtirish uchun “topik”larni yod olish hamda
  diktant yozishga juda koʻp vaqt ajratilardi va mazkur jarayon mashaqqatli mehnatni talab qiladi. Bugun til
  bozorida asosiy taklif iste'molchining talabiga qarab shakllantirilmoqda. Lingvistika va xorij tillarini oʻqitish
  metodikasi boʻyicha yetuk mutaxassis S.G.Ter-Minasovaning fikricha, “Bugungi kunda tilni oʻqitish
  funksionnallashib, integratsiya jarayonlarining kuchayishi natijasida xorij tillari, xususan, ingliz tilini
  oʻrganish yanada dolzarb ahamiyat kasb etdi. Ammo zamonaviy til oʻrganuvchilarni tilning tarixi yoki uning
  nazariyasi qiziqtirmaydi. Ingliz tili ular uchun hayotiy ehtiyojlarini qondirish uchun zarur boʻlib qoldi” [1].
  Ta’lim muassasasi oʻquv jarayonida oʻqitishning zamonaviy metodlari keng qoʻllanilmoqda.
  Oʻqitishning zamonaviy metodlarini qoʻllash oʻqitish jarayonida yuqori samaradorlikka erishishga olib
  keladi. Ta’lim metodlarini tanlashda har bir darsni didaktik vazifasidan kelib chiqib tanlash maqsadga
  muvofiqdir [2].
  Barkamol avlodga ta’lim–tarbiya berish va malakali kadrlarni tayyorlash koʻp jihatdan oʻqituvchi-
  pedagogga bog‘liq. Malakali pedagog yuksak kasbiy mahorat, bilim–koʻnikmalar, axborot kommunikasion
  texnologiyalardan foydalana oladigan, ta'lim texnologiyalarini oʻquv mashg‘ulotlarida maqsadli
  qoʻllaydigan, oʻquv mashg‘ulotining mazmuniga, sifatiga javob beradigan ma'sul shaxsdir. Ta’lim
  oluvchilarni faollashtiradigan metodlar bilan oʻquv mashg‘ulotlarni boyitish ularni oʻzlashtirish darajasining
  koʻtarilishiga olib keladi. Buning uchun dars jarayonining oqilona tashkil qilinishini, ta’lim beruvchi
  tomonidan ta’lim oluvchining qiziqishini orttirib, ularning ta’lim jarayonidagi faolligini muttasil
  rag‘batlantirib borish talab qilinadi [3].
  Muallif oʻz ishida, zamonaviy darsda oʻqituvchi – hukmron, axborot beruvchi yagona manba emas,
  balki K.Rojeres (AQSh) ta’kidlaganidek fasilitator, ya’ni talabalarni mustaqil oʻqib-oʻrganishlarini
  osonlashtiruvchi, ularga qulay sharoit yaratuvchi shart boʻlishi lozim deb ta’kidlagan [4].
  Muallif, ingliz tilining Britaniya va AQSh variantlaridagi grammatik farq fonetik, leksik va boshqa
  jihatdan qaralganda juda oz va sezilarsiz darajada ekanligini oʻrgangan. Britaniya tadqiqotchilari 400 yil
  avval “Yangi dunyolarga ingliz tili” deb nomlanuvchi kulguli tilni olib kirganidan soʻng koʻp narsa oʻzgarib
  ketdi. Odamni chalg‘ituvchi qism lug‘at boyligi boʻlib, ayni inglizcha soʻzlar AQShda oʻzgacha ma’noni
  anglatadi [5].
  Ushbu adabiyotda respublikamiz oliy oʻquv yurtlari, nodavlat oʻquv muassasalarida bugungi kunda
  keng qoʻllanilayotgan ingliz tilini oʻqitishning zamonaviy metodlari aniqlanib, fundamental,
  lingvososiomadaniy, kommunikativ metodlar qiyosiy tahlil etilgan, ularning ta’lim jarayonidagi oʻrni va
  ahamiyati koʻrsatilgan [6].
  https://buxdu.uz
  |
  | |